text: Fester for de frivillige
  30 september 2011 kl. 15.39
  Næsten 1100 frivillige fra Sønderborg Kommune skal bænkes og bespises, når de frivilliges indsats fejres i dag. Hele 1,9 mio. danskere deltager i frivilligt arbejde.
  I dag er Frivillig Fredag - en landsdækkende fejring af frivilliges indsats. Sønderborg Kommune belønner hvert år sine frivillige for deres indsats. 
  Men det er også en indsats, som er belønning nok i sig selv.
  
  Direkte fra festen
  TV SYD sender direkte fra Nordborg, hvor kommunens frivillige-fest foregår. Her møder vi bl.a. Gunhild Lund, som har været besøgsven gennem 35 år. 
  Sønderborg får to millioner statskroner og bruger selv omkring halvanden million mere på det frivillige arbejde. Og der er god brug for arbejdet, kan f.eks. folkene fra Røde Kors konstatere.
  
  Kun få unge
  De frivillige tilhører stort set uden undtagelse Det grå Guld. Der er ikke mange unge, som bruger flere timer om ugen på frivilligt arbejde. Men der er undtagelser.
  
  1,9 mio. laver frivilligt arbejde
  Men danskerne er gode til at være frivillige. Både i foreninger og hjælpeorganisationer.
  Hele 1,9 millioner danskere over 16 år deltager i frivilligt arbejde. I gennemsnit bruger hver frivillig mellem en og fire timer om ugen. 18 procent - eller næsten hver femte voksne - udfører friviligt socialt arbejde.
  